OKRESNÁ PROKURATÚRA REVÚCA 
SNP 1370/1A, 050 01 Revúca	

Číslo: 1 Pv 144/15/6608-4	Revúca 24.08.2016 
EEČ: 2-48-34-2016

U Z N E S E N I E

Trestná vec:	obv. XXXXX a spol. 
Trestný čin:	Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Revúca
Podľa § 217 odsek 1 Trestného poriadku vyslovujem, že obvinení:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

2.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorá je trestne stíhaná pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 7.7.2015 spisová značka 1 Pv 144/15/6608, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

V období od 2. septembra 2014 do 19. mája 2015 v Muráni, v okrese XXXXX ako rodičia maloletej XXXXX, trvalým bydliskom pri rodičoch, vedome zanedbávali starostlivosť a dohľad o jej povinnú školskú dochádzku, a to aj napriek upozorneniam, pohovorom a predvolaniam ohľadom zanedbávania školskej dochádzky zo strany triednej učiteľky maloletej a výchovnej poradkyne zo Základnej školy s materskou školou v Muráni, v dôsledku čoho maloletá vymeškala 128 vyučovacích hodín, ktoré neboli ospravedlnené a osvojovala si škodlivé návyky a sklony, ktoré ohrozujú jej morálny vývoj a vedú k morálnemu úpadku

Uznesením prokurátora Okresnej prokuratúry XXXXX zo dňa 7.7.2015, spisová značka 1 Pv 144/15/6608, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
2.	XXXXX, dátum narodenia: XXXXX  
	12 mesiacov
 
Odôvodnenie:
Vyššie uvedeným uznesením, ktoré nadobudlo právoplatnosť a vykonateľnosť u oboch obvinených 14. júla 2015 som rozhodol o podmienečnom zastavení trestného stíhania obvinených XXXXX a XXXXX. Zároveň som im podľa § 216 ods. 2 Trestného poriadku určil skúšobnú dobu podmienečného zastavenia trestného stíhania vo výmere 12 mesiacov.
Zo správ a odpisu registra trestov, ktoré som si zabezpečil za účelom rozhodovania o osvedčení sa respektíve o neosvedčení sa obvinených v skúšobnej dobe podmienečného zastavenia trestného stíhania som zistil, že obaja obvinení sa v priebehu skúšobnej doby t. j. od 15. júla 2015 do 14. júla 2016 nedopustili iného trestného činu ani neboli priestupkovo postihnutí. V mieste bydliska sú hodnotení starostom obce Muráň ako občania, ktorí majú na dvore neporiadok, nedokážu naučiť deti hygienickým návykom a majú radi spoločnosť a alkoholické nápoje. Toho času sa voči obvineným na základe správ podaných príslušnými orgánmi policajného zboru nevedie ani iné trestné stíhanie.
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Po vyhodnotení vyššie uvedených listinných dôkazov som dospel k tomu záveru, že obaja obvinení v priebehu plynutia skúšobnej doby podmienečného zastavenia trestného stíhania viedli život riadneho občana, aj keď má starosta výhrady k vedeniu ich spôsobu života. Tento spôsob vedenia života síce poukazuje na neporiadnosť a na obľubu požívania alkoholických nápojov, ale nemá za dôsledok porušovania spoločenských noriem, čo je pre záver o vedení riadneho spôsobu života podstatný. Mám za to, že plynutie skúšobnej doby malo na obvinených statočný vplyv a tak som v zmysle vyššie citovaného zákonného ustanovenia rozhodol o ich osvedčení sa v skúšobnej dobe podmienečného zastavenia trestného stíhania. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

 

JUDr. Daniel Prč
prokurátor